ກອງປະຊຸມ AMM 51: ສິງກະໂປ ຮຽກຮ້ອງປັບປຸງໂຄງປະກອບພາກພື້ນ ອາຊຽນ ເປັນໃຈກາງ
(VOVWORLD) - ວັນທີ 02 ສິງຫາ, ທ່ານນາຍົກລັດຖະມົນຕີ ສິງກະໂປ ຫຼີຊຽນຫຼົງ ເນັ້ນໜັກວ່າ ບັນດາປະເທດສະມາຊິກສະມາຄົມປະຊາຊາດອາຊີຕາເວັນອອກສ່ຽງໃຕ້ (ອາຊຽນ) ຕ້ອງສືບຕໍ່ເພີ່ມທະວີໂຄງປະກອບພາກພື້ນເປີດ, ຮອບດ້ານ ແລະ ຖື ອາຊຽນ ເປັນໃຈກາງ.
ກ່າວຄຳເຫັນທີ່ກອງປະຊຸມລັດຖະມົນຕີການຕ່າງປະເທດ ອາຊຽນ ຄັ້ງທີ 51 (AMM 51), ທ່ານນາຍົກລັດຖະມົນຕີ ຫຼີຊຽນຫຼົງ ເນັ້ນໜັກວ່າ ໂຄງປະກອບດັ່ງກ່າວ ໄດ້ປະກອບສ່ວນຮັບປະກັນສັນຕິພາບ ແລະ ສະຖຽນລະພາບຂອງພາກພື້ນ. ທ່ານ ຢືນຢັນວ່າ ສິ່ງສຳຄັນແມ່ນ ອາຊຽນ ຄວນສືບຕໍ່ສະໜັບສະໜູນລະບົບຫລາຍຝ່າຍ ແລະ ສົມທົບກັບບັດດາຄູ່ຮ່ວມມື, ຮ່ວມຈິດຮ່ວມໃຈ ເພື່ອເພີ່ມທະວີຕາໜ່າງການຮ່ວມມືຂອງອົງການນີ້.
ແລະກໍ່ໃນວັນດຽວກັນ, ອາຊຽນ ໄດ້ເຫັນດີເປັນເອກະສັນຮັບຮອງເອົາເລື່ອງເປີດກ້ວາງສົນທິສັນຍາສະໜິດສະໜົມ ແລະ ການຮ່ວມມືຢູ່ອາຊີຕາເວັນອອກສ່ຽງໃຕ້ (TAC) ໃຫ້ ອີຣານ ແລະ ອາກຊັງຕິນ ເຂົ້າຮ່ວມ.